text: পোনাবালিয়া গণহত্যা হলো ১৯২৭ সালের ৭ ই মার্চ জেলা ম্যাজিস্ট্রেটের আদেশে ব্রিটিশ ভারতীয় পুলিশ সদস্যদের দ্বারা গঠিত পোনাবালিয়ায় ২০ জন বাঙালি মুসলমানকে গণহত্যার ঘটনা।
  
  ইতিহাস
  ৭ মার্চ ১৯২৭ তারি, বাঙালি হিন্দুদের একটি দল ঝালকাঠি জেলার নলছিটি উপজেলার পোনাবালিয়ায় অবস্থিত শিব মন্দিরের দিকে যাচ্ছিল। দলটি ঢাক বাজানো সহ কীর্তন করতে করতে যাচ্ছিল। একসময় দলটি মসজিদের সামনে দিয়ে যাচ্ছিল। মসজিদে নামাজের জন্য জমায়েতের মুসলমানগণ উচ্চ আওয়াজ বন্ধ করার জন্য শোভাযাত্রাকারীদেরকে  অনুরোধ করে। তারা তা না শোনায়, এটা থামাতে মুসলমানগণ মানবঢাল তৈরি করে। সত্যাগ্রহ আন্দোলনের সক্রিয় অংশগ্রহণকারী সতীন্দ্রনাথ সেন হিন্দুদের আরো উচ্চস্বরে কীর্তন করতে বলে। জেলা ম্যাজিস্ট্রেট ই.এন ব্ল্যান্ডি ও পুলিশ সুপার টেইলর একটি পুলিশ বাহিনীর সাথে দ্রুত ঘটনাস্থলে পোঁছান
  
  মুসলমানগণ ইংরেজিতে কথা বলতে পারতো না। তাই তারা গলার কাছে হাত দিয়ে সংকেত প্রদানের মাধ্যমে ব্রিটিশদের বুঝানোর চেষ্টা করে যে, নামায পড়ার সময় বাধা সহ্য করার থেকে তারা মৃত্যু বরণকে ভালো মনে করে। শিক্ষিত হিন্দুরা এর ভুল ব্যাখ্যা করে বোঝায় যে, তারা যদি সামনে এগিয়ে যায় তবে মুসলমানরা তাদের হত্যা করবে। অতঃপর বিভ্রান্ত  ব্ল্যান্ডি গুলিবর্ষণের আদেশ দেন, যার ফলে ২০ জন মুসলমানের মৃত্যু হয় এবং অনেক ব্যক্তি আহত হয়।
  
  ফলাফল
  কিছু দিন পর নিখিল বাংলা মুসলিম সম্মেলন ঘটনার তদন্ত কমিশন গঠনের আহ্বান জানিয়েছিল। কমিশন গঠিত হয়েছিল এবং এটি একটি প্রতিবেদন জমা দেয়, যা কখনও প্রকাশিত হয়নি। গ্রামবাংলায় অসহযোগ আন্দোলন-পরবর্তী সময়ে এই ঘটনাটিকে সাম্প্রদায়িক বিভেদের প্রমাণ হিসাবে অভিহিত করা হয়েছিল এবং মুসলিম সংবাদমাধ্যমের দ্বারা তা তুলে ধরা হয়েছিল।
  
  তথ্যসূত্র
  
  বিষয়শ্রেণী:বাংলাদেশের ইতিহাস
  বিষয়শ্রেণী:মার্চ ১৯২৭-এর ঘটনাবলী
  বিষয়শ্রেণী:সাম্প্রদায়িক সহিংসতা
  বিষয়শ্রেণী:ভারতে দাঙ্গা ও নাগরিক নৈরাজ্য
  বিষয়শ্রেণী:ভারতে মুসলিম বিরোধী সহিংসতা
title: পোনাবালিয়া হত্যাকাণ্ড